
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3045 

29 Νοεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση προϋπολογισμού Επιτροπής Ανταγωνισμού 

έτους 2014. 1 

Έγκριση της υπ’ αριθμ. 241/2013 απόφασης του Δη¬ 
μοτικού Συμβουλίου Ελληνικού - Αργυρούπολης 

περί διόρθωσης ειδικότητας εργαζομένου. 2 

Τροποποίηση και συμπλήρωση των άρθρων: 2, 5, 7, 

8, 9, 10,13,14, 20, 21, 27, 28, 29, 32 και 41 του κα¬ 
νονισμού εσωτερικής Υπηρεσίας του Γενικού Ορ¬ 
γανισμού Εγγειών Βελτιώσεων Ορεστιάδας. 3 


Καθιέρωση υπερωριακής εργασίας (απογευματινής) 
για το διάστημα Νοεμβρίου - Δεκεμβρίου έτους 
2013 για τους υπαλλήλους της Διεύθυνσης Δια¬ 
φάνειας και Ηλεκτρονικής Διακυβέρνησης (Εδρα) 


Περιφέρειας Δυτικής Μακεδονίας. 4 

Λειτουργία εμπορικών καταστημάτων και άλλες Κυ¬ 
ριακές πλην των αναφερόμενων στην παρ.1 του 
άρθρου 16 του Ν. 4177/2013. 5 


ΑΠΟΦΑΣΕΙ Σ 

Αριθμ. οικ. 8796 (1) 


Έγκριση προϋπολογισμού Επιτροπής 
Ανταγωνισμού έτους 2014 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το πρώτο άρθρο του Π.Δ. 63/2005 (ΦΕΚ 
98Α722.4.2005). 

2. Τ ις διατάξεις του άρθρου 29Α του Ν. 1558/1985 Κυβέρ¬ 
νηση και Κυβερνητικά Όργανα (ΦΕΚ 137Α'), όπως προ¬ 
στέθηκε με το άρθρο 27 του Ν. 2081/1992 (ΦΕΚ 154Α') και 
αντικαταστάθηκε με το άρθρο 1 παρ. 2.α. του Ν. 2469/1997 
(ΦΕΚ 38Α'), «Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις». 

3. Τα Π.Δ. 116/2013 (ΦΕΚ 151/τ.Α'/25.06.2013) «Αποδοχή 
παραίτησης Υπουργών, Αναπληρωτών Υπουργών και 
Υφυπουργών», και Π.Δ. 119/2012 (ΦΕΚ 153/τ.Α'/25.06.2013) 


«Διορισμός Αντιπροέδρου της Κυβέρνησης, Υπουρ¬ 
γών, Αναπληρωτών Υπουργών και Υφυπουργών» και 
Π.Δ.118/2013 (ΦΕΚ 152Α /25.6.2013) «τροποποίηση του 
π.δ. 85/2012 (Α'141) ίδρυση Υπουργείου Υποδομών, Με¬ 
ταφορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων και Παιδείας και Θρησκευμάτων, Πολιτισμού 
και αθλητισμού σε Υπουργείο Ανάπτυξης και Ανταγωνι¬ 
στικότητας και Υπουργείο Παιδείας και Θρησκευμάτων 
αντιστοίχως» 

4. Την υπ’ αριθμ. 27858/ΔΙΟΕ/546/26.6.2013 (ΦΕΚ 1653, 
τ.Β704.07.2013) απόφαση του Πρωθυπουργού και του 
Υπουργού Ανάπτυξης και Ανταγωνιστικότητας περί ανά¬ 
θεσης αρμοδιοτήτων στον Υφυπουργό Ανάπτυξης και 
Ανταγωνιστικότητας, Αθανασίου Σκορδά. 

5. Την υπ’ αριθμ. Υ48/09.07.2012 (ΦΕΚ 2105, τ.Β') από¬ 
φαση του Πρωθυπουργού «καθορισμός αρμοδιοτήτων 
του Αναπληρωτή Υπουργού Οικονομικών Χρήστου Στα- 
ϊκούρα» 

6. Τ ις διατάξεις της παρ. 4 του άρθρου 17 του Ν. 3959/2011 
(ΦΕΚ 93/Α720.4.2011) περί προστασίας του ελεύθερου 
ανταγωνισμού. 

7. Τ ις διατάξεις των παρ. Ια), 1β), 1γ) και 1δ) του άρθρου 
46 του Π.Δ. 117/4.1.2013 (ΦΕΚ 54Β716.1.2013) «Κανονισμός 
λειτουργίας και διαχείρισης της Επιτροπής Ανταγω¬ 
νισμού». 

8. Το Π.Δ. 76/2012 (ΦΕΚ 132Α713.06.2012) «Οργανισμός 
της Επιτροπής Ανταγωνισμού». 

9. Την υπ’ αριθμ. 2/53593/ΔΠΓΚ/31.05.2013 εγκύκλιο 
της Διεύθυνσης Προϋπολογισμού Γ ενικής Κυβέρνησης 
του Γ ενικού Λογιστηρίου του Κράτους. 

10. Την υπ’ αριθμ. 7871/9.10.2013 εισήγηση του Προέ¬ 
δρου της Επιτροπής Ανταγωνισμού με θέμα «επιστροφή 
σχεδίου ΚΥΑ Προϋπολογισμού έτους 2014 για περαι¬ 
τέρω μείωση δαπανών» τακτικού προϋπολογισμού της 
Επιτροπής Ανταγωνισμού για το έτος 2014». 

11. Το υπ’ αριθμ. 2/77363/ΔΠΓΚ/27.9.2013 έγγραφο της 
Διεύθυνσης Προϋπολογισμού της Γ ενικής Κυβέρνησης 
του Γ ενικού Λογιστηρίου του Κράτους. 

12. Το γεγονός ότι από την έγκριση του παρόντος 
προϋπολογισμού δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Εγκρίνουμε τον προϋπολογισμό της Επιτροπής Αντα¬ 
γωνισμού, σύμφωνα με την διάταξη της παρ.4 του άρ- 
















43814 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


θρου 17 του Ν. 3959/2011 (ΦΕΚ 93/Α720.04.2011), συνο¬ 
λικών ποσών εσόδων/εξόδων, επτά εκατομμυρίων και 
δέκα χιλιάδων ευρώ (7.010.000,00)€ και δέκα έξι εκα¬ 
τομμυρίων, επτακοσίων ογδόντα πέντε χιλιάδων ευρώ 
(16.785.000,00) € αντίστοιχα, του έτους 2014. 

Ο Προϋπολογισμός αυτός να προσαρτηθεί στον κρα¬ 
τικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Νοεμβρίου 2013 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΧΡΗΣΤΟΣ ΣΤΑΪΚΟΥΡΑΣ ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 46172/37861 (2) 

Έγκριση της υπ’ αριθμ. 241/2013 απόφασης του Δημο¬ 
τικού Συμβουλίου Ελληνικού - Αργυρούπολης περί 
διόρθωσης ειδικότητας εργαζομένου. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις: 

α) Του Π.Δ. 135/2010 (ΦΕΚ 228/Α/27.01.2010) «Οργανι¬ 
σμός Αποκεντρωμένης Διοίκησης Αττικής. 

β) Του άρθρου 225 του Ν. 3852/2010 (ΦΕΚ 87/Α/2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης». 

γ) Τις διατάξεις της παρ. 4 του άρθρου 269 του 
Ν. 3463/2006 (ΦΕΚ 114/Α/2006) «Κώδικας Δήμων και Κοι¬ 
νοτήτων», σύμφωνα με το οποίο: «..Το μεταφερόμενο 
προσωπικό σε Δήμο....καταλαμβάνει είτε κενές οργανι¬ 
κές θέσεις, είτε με απόφαση του Δημοτικού ή κοινοτικού 
συμβουλίου συνιστώμενες προσωρινές προσωποπαγείς 
θέσεις εργασίας ιδιωτικού δικαίου αντίστοιχη παρεμ¬ 
φερούς ειδικότητας...... 

δ) Τις διατάξεις του άρθρου 10 του Ν. 3584/2007 (ΦΕΚ 
143/Α/2007) «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων». 

2. Την υπ’ αριθμ. 69/2009 (ΦΕΚ 1626/Β/06.09.2009) από¬ 
φαση του Διοικητικού Συμβουλίου του ΝΠΔΔ «Πολιτιστικός 
Οργανισμός Δήμου Αργυρούπολης» με την οποία συστά- 
θηκαν προσωρινές προσωποπαγείς θέσεις αορίστου χρό¬ 
νου στο ΝΠΔΔ «Πολιτιστικός Οργανισμός Δήμου Αργυρού¬ 
πολης», για τη μεταφορά πλεονάζοντος προσωπικού από 
τη Δημοτική Επιχείρηση Ανάπτυξης Δήμου Αργυρούπολης 
(ΔΕΑΔΑ), με την οποία η Φιλικόζη Ρουσουντάνα του Σάλβα 
κατετάγη σε κατηγορία ΔΕ Μουσικού πιάνου. 

3. Την υπ’ αριθμ. 4716/2655/08.03.2011 απόφαση του 
Γ ενικού Γ ραμματέα Αποκεντρωμένης Διοίκησης Αττικής, 
με την οποία καταργήθηκαν τα ΝΠΔΔ «Κέντρο Παιδικής 
Μέριμνας», «ΚΑΠΗ», «Πολιτιστικός Οργανισμός», «Δημοτι¬ 
κός Παιδικός Σταθμός Ελληνικού» και «Δημοτικό Ωδείο 
Ελληνικού» (ΦΕΚ 793/Β/10.05.2011). 

4. Την υπ’ αριθμ. 33-40/29.05.2013 πράξη του Προέ¬ 
δρου του Διοικητικού Συμβουλίου ΔΟΑΤΑΠ με την οποία 
αναγνωρίζεται το πτυχίο της Φιλικόζη Ρουσουντάνας 
του Σάλβα, ως ισότιμο και αντίστοιχο προς τα απονε- 
μόμενα από το Τμήμα μουσικών σπουδών του Ιονίου 
Πανεπιστημίου. 


5. Το γεγονός ότι η ως άνω πράξη αντικαθιστά ως 
προς την αντιστοιχία την υπ’ αριθμ. 33/164/2009 προη¬ 
γούμενη πράξη του Προέδρου του Διοικητικού Συμβου¬ 
λίου του ΔΟΑΤΑΠ, η οποία και ακυρώνεται. 

6. Την υπ’ αριθμ. 241/2013 απόφαση του Δημοτικού 
Συμβουλίου Ελληνικού - Αργυρούπολης με την οποία 
αποφασίστηκε κατά πλειοψηφία η διόρθωση της υπ’ 
αριθμ. 69/2009 απόφασης του Διοικητικού Συμβουλί¬ 
ου του ΝΠΔΔ «Πολιτιστικός Οργανισμός Δήμου Αργυ¬ 
ρούπολης» ως προς το σημείο «συστήνεται μία θέση 
κατηγορίας ΔΕ Μουσικού πιάνου και κατατάσσεται η 
Φιλικόζη Ρουσουντάνα του Σάλβα» στο ορθό «συστήνε- 
ται μία θέση κατηγορίας ΠΕ Μουσικού πιάνου και κατα¬ 
τάσσεται σε αυτή Φιλικόζη Ρουσουντάνα του Σάλβα», 
αποφασίζουμε: 

Εγκρίνουμε την υπ’ αριθμ. 241/2013 απόφαση του 
Δημοτικού Συμβουλίου Ελληνικού - Αργυρούπολης με 
την οποία αποφασίστηκε κατά πλειοψηφία η διόρθω¬ 
ση της υπ’ αριθμ. 69/2009 απόφασης του Διοικητικού 
Συμβουλίου του ΝΠΔΔ «Πολιτιστικός Οργανισμός Δή¬ 
μου Αργυρούπολης» ως προς το σημείο «συστήνεται 
μία θέση κατηγορίας ΔΕ Μουσικού πιάνου και κατατάσ¬ 
σεται η Φιλικόζη Ρουσουντάνα του Σάλβα» στο ορθό 
«συστήνεται μία θέση κατηγορίας ΠΕ Μουσικού πιάνου 
και κατατάσσεται σε αυτή η Φιλικόζη Ρουσουντάνα του 
Σάλβα», ως εξής: 


ΚΑΤΗΓΟΡΙΑ 

ΕΙΔΙΚΟΤΗΤΑ 

ΘΕΣΕΙΣ 

ΥΠΑΛΛΗΛΟΙ ΠΟΥ ΤΙΣ 
ΚΑΤΑΛΑΜΒΑΝΟΥΝ 

ΠΕ 

Μουσικού 

πιάνου 

1 

ΦΙΛΙΚΟΖΗ ΡΟΥΣΟΥΝΤΑΝΑ 
του Σάλβα 


Η παραπάνω θέση θα συμπεριληφθεί στον οργανισμό 
εσωτερικής υπηρεσίας (ΟΕΥ) του Δήμου Ελληνικού 

- Αργυρούπολης. Η εν λόγω θέση καταργείται μόλις 
κενωθεί με οποιονδήποτε τρόπο. 

Η θέση ΔΕ Μουσικού ανωτέρων θεωρητικών που είχε 
συσταθεί με την υπ’ αριθμ. 69/2009 απόφαση του Δι¬ 
οικητικού Συμβουλίου του ΝΠΔΔ «Πολιτιστικός Οργα¬ 
νισμός Δήμου Αργυρούπολης» (ΦΕΚ 1626/Β/06.09.2009) 
για τον ανωτέρω υπάλληλο, καταργείται. 

Από την απόφαση αυτή δεν θα προκληθεί επιπλέον 
δαπάνη σε βάρος του προϋπολογισμού του Δήμου οι¬ 
κονομικού έτους 2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΙΟΣ ΚΑΛΟΓΕΡΟΠΟΥΛΟΣ 

-♦- 

Αριθμ. Οικ. 4595 (3) 

Τροποποίηση και συμπλήρωση των άρθρων: 2, 5, 7, 8, 
9,10,13,14, 20, 21, 27, 28, 29, 32 και 41 του κανονισμού 
εσωτερικής Υπηρεσίας του Γ ενικού Οργανισμού Εγ- 
γειών Βελτιώσεων Ορεστιάδας. 

Ο ΠΕΡΙΦΕΡΕΙΑΡΧΗΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψιν: 

1. Τις διατάξεις του Ν.Δ. 3881/58 «περί έργων εγγείων 
βελτιώσεων» (ΦΕΚ 181 Α/30.10.1958), όπως τροποποιήθηκε 
και συμπληρώθηκε και συγκεκριμένα το άρθρο 17 αυτού. 

2. Τις διατάξεις του από 13.09.1959 Β.Δ «περί οργανι¬ 
σμών εγγείων βελτιώσεων», (ΦΕΚ 243 Α/07.11.1959) και 
συγκεκριμένα τα άρθρα 1, 44 και 45 αυτού. 

3. Τις διατάξεις του Π.Δ 94/1993 «περί καθορισμού 
αρμοδιοτήτων που διατηρούνται από τον Υπουργό και 
τις Περιφερειακές Αρχές ή όργανα Διανομαρχιακού 
Επιπέδου Υπουργείου Γεωργίας» (ΦΕΚ 40 Α/22.03.1993). 

4. Τις διατάξεις του Π.Δ. 332/1983 «περί μεταβίβασης 
αρμοδιοτήτων του Υπουργείου Γεωργίας και Προϊστα¬ 
μένων Διανομαρχιακών Υπηρεσιών του Υπουργείου Γ ε¬ 
ωργίας στους Νομάρχες» (ΦΕΚ 119 Α/08.09.1983). 

5. Το Π.Δ. 685/30.10.78 «περί συστάσεως Γενικού Ορ¬ 
γανισμού Εγγείων Βελτιώσεων (Γ.Ο.Ε.Β) Ορεστιάδας» 
(ΦΕΚ 154 Α/21.09.1978). 

6. Τ ις διατάξεις του Ν. 3852/2010 «νέα αρχιτεκτονική 
της αυτοδιοίκησης και της αποκεντρωμένης διοίκησης - 
πρόγραμμα Καλλικράτης» (ΦΕΚ 87/Α/27.12.2010) και ιδιαί¬ 
τερα την παράγραφο Β15 του άρθρου 186 «περί άσκησης 
εποπτείας των ΓΟΕΒ από τις Περιφέρειες». 

7. Το Π.Δ. 144/23.12.2010 για τον οργανισμό της Πε¬ 
ριφέρειας Ανατολικής Μακεδονίας και Θράκης (ΦΕΚ 
237/Α/27.12.2010) και ιδιαίτερα την παράγραφο 3γ του 
άρθρου 7 «περί υπαγωγής στο Τμήμα Δομών Περιβάλλο¬ 
ντος των Διευθύνσεων ΤεχνικώνΈργων των Περιφερεια¬ 
κών Ενοτήτων, της άσκησης εποπτείας επί των Γ.Ο.Ε.Β» 

8. Την υπ’ αριθμ. 3304/03.04.1979 απόφαση του Νομάρ¬ 
χη Έβρου, με την οποία εγκρίθηκε ο Κ.Ε.Υ. του Γ.Ο.Ε.Β 
Ορεστιάδας. 

9. Την υπ’ αριθμ. 3165/06.09.2012 απόφαση του Πε¬ 
ριφερειάρχη Ανατολικής Μακεδονίας και Θράκης με 
την οποία εγκρίθηκε η υπ’ αριθμ. 60/03-07-2012 πράξη 
του Δ.Σ. του Γ.Ο.Ε.Β. Ορεστιάδας, περί τροποποίησης 
του Κανονισμού Εσωτερικής Υπηρεσίας του, η οποία 
δημοσιεύθηκε στο ΦΕΚ τεύχος Β' αριθμός φύλλου 
2592/25.09.2012. 

10. Τα άρθρα 39 και 41 του ισχύοντος Κ.Ε.Υ. 

11. Την υπ’αριθμ. 64/26.09.2013 πράξη του Δ.Σ. Γ.Ο.Ε.Β. 
Ορεστιάδας, με θέμα «τροποποίηση του ΚΕΥ του ΓΟΕΒ 
Ορεστιάδας». 

12. Την υπ’ αριθμ. Η-8176/03.10.2013 απόφαση της 
εποπτεύουσας αρχής με την οποία εγκρίθηκε η αριθμ. 
64/26.09.2013 πράξη του Δ.Σ. Γ.Ο.Ε.Β. Ορεστιάδας. 

13. Το γεγονός ότι από τις διατάξεις της παρούσας 
απόφασης δεν προκαλείται δαπάνη εις βάρος του κρα¬ 
τικού προϋπολογισμού, αποφασίζουμε: 

Εγκρίνεται η υπ’ αριθμ. 64/26.09.2013 πράξη του Δ.Σ. 
του Γ ενικού Οργανισμού Εγγείων Βελτιώσεων Ορεστι¬ 
άδας, με την οποία τροποποιείται ο Κανονισμός Εσω¬ 
τερικής Υπηρεσίας του, ως εξής: 

ΤΡΟΠΟΠΟΙΗΣΗ ΚΑΙ ΣΥΜΠΛΗΡΩΣΗ 
ΤΟΥ ΙΣΧΥΟΝΤΟΣ Κ.Ε.Υ. 

ΚΕΦΑΛΑΙΟ Α' 

ΔΙΟΙΚΗΣΗ ΤΟΥ ΟΡΓΑΝΙΣΜΟΥ 
Αρθρο 2 

Αρμοδιότητες και λειτουργία 
του Διοικητικού Συμβουλίου 

Στην παράγραφο 2 συμπληρώνεται περίπτωση ια: 

«ια) Αποφασίζει και εγκρίνει κατόπιν εισηγήσεως του 
Διευθυντή την παραχώρηση πάσης φύσης οχημάτων 
και μηχανημάτων του Οργανισμού προς τους ΤΟΕΒ και 


αντίστροφα. Το ίδιο ισχύει και για κάθε άλλο φορέα του 
Δημοσίου (ΝΠΔΔ, ΝΠΙΔ)». 

ΚΕΦΑΛΑΙΟ Β' 

ΥΠΗΡΕΣΙΕΣ ΤΟΥ ΟΡΓΑΝΙΣΜΟΥ 

Άρθρο 5 

Καθήκοντα και αρμοδιότητες Διευθυντή 

Συμπληρώνεται παράγραφος 16: 

«16. Υπογράφει τα σχετικά έγγραφα για την παρα¬ 
χώρηση πάσης φύσης οχημάτων και μηχανημάτων του 
Οργανισμού προς τους ΤΟΕΒ και αντίστροφα. Το ίδιο 
ισχύει και για κάθε άλλο φορέα του Δημοσίου (ΝΠΔΔ, 
ΝΠΙΔ)». 

Αρθρο 7 

Τμήμα Διοικητικό 

Τροποποιούνται οι παράγραφοι 3 & 7 ως εξής: 

«3. Η παρακολούθηση προσελεύσεως και αποχωρή- 
σεως του προσωπικού για την εφαρμογή του καθορι¬ 
ζόμενου εκάστοτε ωραρίου εργασίας. 

7. Η παρακολούθηση της κινήσεως των αυτοκινήτων 
όταν αυτά κινούνται για εργασίες του τμήματος». 

Αρθρο 8 

Τμήμα Οικονομικό 

Στην αρχή του άρθρου συμπληρώνεται: 

«Ο Διευθυντής ορίζει τους υπαλλήλους του Οικο¬ 
νομικού.Τμήματος. Σε κάθε περίπτωση που ο 

Προϊστάμενος εκτελεί και τα καθήκοντα του Ταμία και 
απαιτείται υπογραφή και των δύο, ως Ταμίας υπογράφει 
ο αναπληρωτής του Ταμία». 

Στο τέλος του άρθρου προστίθεται: 

«Επίσης, το Οικονομικό Τμήμα είναι υπεύθυνο για την 
παρακολούθηση της κινήσεως των αυτοκινήτων, όταν 
αυτά κινούνται για εργασίες του τμήματος». 

Η παράγραφος 4 εδαφ. Α.γ) τροποποιείται ως εξής: 

«γ) Μεριμνά για την κατάθεση στο συνεργαζόμενο 
πιστωτικό ίδρυμα των, πέραν των αναγκών του Οργα¬ 
νισμού, ευρισκομένων στο ταμείο μετρητών». 

Αρθρο 9 

Τ μήμα Γ εωτεχνικό 

Συμπληρώνεται παράγραφος 40 και η υπάρχουσα 40 
αναριθμείται σε 41. 

«40. Η παρακολούθηση της κινήσεως των αυτοκινήτων, 
όταν αυτά κινούνται για εργασίες του τμήματος». 

Αρθρο 10 

Τ μήμα Μηχανολογικό ή Τ εχνικό 

Συμπληρώνεται παράγραφος 20 και η υπάρχουσα 20 
αναριθμείται σε 21. 

«20. Επίσης, το Μηχανολογικό ή Τεχνικό Τμήμα είναι 
υπεύθυνο για την παρακολούθηση της κινήσεως των 
αυτοκινήτων, όταν αυτά κινούνται για εργασίες του 
τμήματος». 

ΚΕΦΑΛΑΙΟ Γ 

ΠΡΟΣΩΠΙΚΟ 

Αρθρο 13 

Οργανικές θέσεις 

Τροποποιείται ως εξής: 

«Οι τακτικές οργανικές θέσεις του Οργανισμού κατά 
κατηγορία, κλάδο και ειδικότητα είναι οι παρακάτω: 

Κατηγορία 

Κλάδος 

Θέσεις 

Ειδικότητα 

ΠΕ 

Μηχανικών 

1 (μία) 

Μηχανολόγου-Μηχανικού, Ηλεκτρολόγου -Μηχανικού, Ηλε¬ 
κτρονικού Μηχανικού, Πολιτικού Μηχανικού 

ΠΕ ήΤΕ 

Οικονομικού 

1 (μία) 

Λογιστικού 

ΠΕ ήΤΕ 

Διοικητικού - Λογιστικού 

1 (μία) 

Διοικητικού - Λογιστικού 

ΤΕ ή ΔΕ 

Γ εωτεχνικών 

2 (δύο) 

Τεχνολόγου Γεωπονίας ή Γεωργοτεχνίτη 

ΔΕ 

Οικονομικού 

1 (μία) 

Λογιστικού 

ΔΕ 

Διοικητικού 

1 (μία) 

Οδηγού Αυτοκινήτων 

ΔΕ 

Τ εχνικών 

4(τέσσερις) 

Ηλεκτροτεχνίτη, Εργοδηγού Ηλεκτρολόγου 

ΔΕ 

Τ εχνικών 

2 (δύο) 

Μηχανοτεχνίτη, Πρακτικού μηχανικού, Εργοδηγού Μηχανο¬ 
λόγου 

ΔΕ 

Τ εχνικών 

1 (μία) 

Μηχανικός Αυτοκινήτων 

Σύνολο θέσεων 

14(δεκατέσσερις) 



- Οι θέσεις των κατηγοριών ΠΕ και ΤΕ κατατάσσονται στους βαθμούς ΣΤ' (εισαγωγικός), Α' (καταληκτικός). 

- Οι θέσεις της κατηγορίας ΔΕ κατατάσσονται στους βαθμούς ΣΤ' (εισαγωγικός), Β' (καταληκτικός). 

- Οι θέσεις της κατηγορίας ΥΕ κατατάσσονται στους βαθμούς ΣΤ' (εισαγωγικός), Γ' (καταληκτικός)». 


Άρθρο 14 

Κατανομή Οργανικών Θέσεων 


Τροποποιείται ως εξής: 

1. ΤΜΗΜΑ ΔΙΟΙΚΗΤΙΚΟ Θέσεις 

α) Διοικητικός - Λογιστικός κατηγορίας ΠΕ ή ΤΕ »»1 

β) Οδηγός αυτοκινήτων κατηγορίας ΔΕ »»1 

2. ΤΜΗΜΑ ΟΙΚΟΝΟΜΙΚΟ 

α) Οικονομικός-Λογιστικός κατηγορίας ΠΕ ή ΤΕ »»1 

β) Οικονομικός-Λογιστικός κατηγορίας ΔΕ »»1 

3. ΤΜΗΜΑ ΓΕΩΤΕΧΝΙΚΟ 

α) Τεχνολόγος Γεωπονίας κατηγορίας ΤΕ ή 
Γεωργοτεχνίτης κατηγορίας ΔΕ »» 2 

4. ΤΜΗΜΑ ΜΗΧΑΝΟΛΟΓΙΚΟ ή ΤΕΧΝΙΚΟ 

α) Μηχανολόγος Μηχανικός κατηγορίας ΠΕ ή 
Ηλεκτρολόγος Μηχανικός κατηγορίας ΠΕ »»1 

β) Εργοδηγός Ηλεκτρολόγος κατηγορίας ΔΕ »» 4 

γ) Εργοδηγός Μηχανολόγος ή 

Πρακτικός Μηχανικός κατηγορίας ΔΕ »» 2 

δ) Μηχανικός Αυτοκινήτων κατηγορίας ΔΕ »»1 

Σύνολο »» 14 


Άρθρο 20 

Λύση σχέσεως εργασίας τακτικού προσωπικού 

Η παρ. 2 συμπληρώνεται ως εξής: 

«2. Σύμφωνα με το ν. 4093/12, σε καμία περίπτωση η εν λόγω αποζημίωση δεν μπορεί να υπερβεί το ποσό των 
15.000,00 ευρώ». 

Άρθρο 21 

Προσωπικό με σύμβαση εργασίας ορισμένου ή αορίστου χρόνου 

Οι παρ. 2 και 3 τροποποιούνται ως εξής: 

«2. Το προσωπικό ορισμένου χρόνου πλην του από το εδάφιο (ιστ) του παρόντος προβλεπόμενου, προσλαμβά¬ 
νεται με απόφαση του Δ.Σ. κατόπιν εισήγησης του Διευθυντή ακολουθώντας τις διαδικασίες που ορίζονται απ’ 
τις διατάξεις του Ν. 2190/1994 όπως αυτός ισχύει, και την κείμενη νομοθεσία. 

Σε περίπτωση εξαίρεσης από τις διατάξεις του Ν. 2190/1994, όπως αυτός ισχύει, η διαδικασία που θα ακολου¬ 
θείται, εκτός αν ορίζεται διαφορετικά από την κείμενη Νομοθεσία, είναι η εξής: 

Το προσωπικό με σύμβαση ορισμένου χρόνου προσλαμβάνεται με απόφαση του Δ.Σ. κατόπιν εισήγησης του 
Διευθυντή εντός των περιθωρίων των πιστώσεων του εγκεκριμένου Προϋπολογισμού. Για την πλήρωση των θέ¬ 
σεων απαιτείται προηγουμένως πρόσκληση στον Τύπο, η οποία πρέπει να δημοσιευθεί σε μια τοπική Εφημερίδα 
δέκα (10) μέρες πριν τη λήξη της ημερομηνίας υποβολής των αιτήσεων με τα απαιτούμενα δικαιολογητικά. Το 
ΔΣ με απόφασή του θα καθορίζει τα δικαιολογητικά που αφορούν τα τυπικά και ουσιαστικά προσόντα για την 
κάθε ειδικότητα καθώς και οποιοδήποτε άλλο δικαιολογητικά. 

«3. Για τους υδρονομείς και επόπτες υδρονομέων 
εφαρμόζονται οι διατάξεις που ισχύουν με το Π.Δ. 499/75 
όπως αυτό ισχύει καθώς και με την κείμενη Νομοθεσία». 

Άρθρο 27 

Πειθαρχικά όργανα 

Οι παρ. 1, 2 και 3 τροποποιούνται ως εξής: 

«1. Πειθαρχική εξουσία στους υπαλλήλους ασκούν: 
α) οι Πειθαρχικός Προϊστάμενοι (ο Διευθυντής και ο 
Πρόεδρος ΔΣ) 
β) το Διοικητικό Συμβούλιο 
γ) η Εποπτεύουσα Αρχή 

Ειδικότερα ο Διευθυντής μπορεί να επιβάλλει σε όλο 
το προσωπικό του Οργανισμού την ποινή της έγγραφης 
επίπληξης και του προστίμου μέχρι αποδοχών δέκα 
(10) ημερών. 

Ο Πρόεδρος του Δ.Σ. μπορεί να επιβάλλει σε όλο το 
προσωπικό του Οργανισμού την ποινή της έγγραφης 
επίπληξης και του προστίμου μέχρι αποδοχών ενός (1) 
μηνός. 

Το Δ.Σ. μπορεί να επιβάλλει οποιαδήποτε ποινή. Είναι 
αρμόδιο για να δικάσει κατ’ έφεση τις ποινές που επι¬ 
βάλλουν οι Πειθαρχικός Προϊστάμενοι και να κρίνουν 
αυτές οριστικός. Δύναται κατά την εκδίκαση της έφε¬ 
σης να μειώσει ή να επαυξήσει την ποινή που επιβλή¬ 
θηκε απ’ το Διευθυντή ή τον Πρόεδρο. Σε περίπτωση 
προσαύξησης της ποινής δύναται η δυνατότητα στον 
τιμωρηθέντα της προσφυγής στην Εποπτεύουσα Αρχή 
η οποία κρίνει οριστικός. 

Η Εποπτεύουσα Αρχή κρίνει οριστικός, κατόπιν προ¬ 
σφυγής απ’ τον τιμωρηθέντα, περί της επιβολής των 
ποινών που επιβλήθηκαν αρχικός απ’ το Δ.Σ. Η διαδικα¬ 
σία που ακολουθείται κατά την εκδίκαση της προσφυ¬ 
γής, καθορίζεται από την Εποπτεύουσα Αρχή. 

Οι ενστάσεις ασκούνται μέσα σε προθεσμία τριάντα 
(30) ημερών από την κοινοποίηση της απόφασης ή την 
πλήρη γνώση αυτής από τον υπάλληλο. 

Η προθεσμία για την άσκηση ένστασης και η άσκησή 
της αναστέλλουν την εκτέλεση της πειθαρχικής από¬ 
φασης. 

«2. Ασκηση πειθαρχικής δίωξης. 

Η πειθαρχική δίωξη αρχίζει είτε με την κλήση του 
υπαλλήλου σε απολογία από τους Πειθαρχικός Προ¬ 
ϊσταμένους ή το Δ.Σ. είτε με την παραπομπή του στο 
Δ.Σ. Η πειθαρχική διαδικασία ολοκληρώνεται εντός δύο 
μηνών από την κλήση σε απολογία είτε με την έκδοση 
πειθαρχικής απόφασης των Πειθαρχικός Προϊσταμέ¬ 
νων ή του Δ.Σ. είτε με παραπομπή ενώπιον του Δ.Σ. 
Σε περίπτωση προσφυγής στην Εποπτεύουσα Αρχή, η 
πειθαρχική διαδικασία ολοκληρώνεται εντός τεσσάρων 
μηνών από την προσφυγή.» 

«3. Παραπομπή στο Διοικητικό Συμβούλιο 
α) Αν οι Πειθαρχικός Προϊστάμενοι κρίνουν ότι το 
πειθαρχικό παράπτωμα τιμωρείται με ποινή μεγαλύτερη 
της αρμοδιότητάς τους, παραπέμπουν την υπόθεση με 
εισήγησή τους στο Δ.Σ. 

β) Δεν επιτρέπεται παραπομπή της υπόθεσης στην 
εποπτεύουσα αρχή από το Δ.Σ.» 

Αρθρο 28 

Πειθαρχικές διαδικασίες 

Τροποποιείται ως εξής: 

«1. Πειθαρχικές διαδικασίες είναι: 


Α. Προκαταρκτική εξέταση 

α) Προκαταρκτική εξέταση είναι η άτυπη συλλογή και 
καταγραφή στοιχείων για να διαπιστωθεί η τέλεση πει¬ 
θαρχικού παραπτώματος και οι συνθήκες τέλεσής του. 

β) Προκαταρκτική εξέταση μπορεί να ενεργήσει ή να 
διατάξει κάθε πειθαρχικός προϊστάμενος του υπαλ¬ 
λήλου. Η προκαταρκτική εξέταση περατώνεται εντός 
μηνός από την ημερομηνία κατά την οποία ο πειθαρχι¬ 
κός προϊστάμενος έλαβε γνώση των περιστατικών που 
πιθανόν συνιστούν πειθαρχικό παράπτωμα ή, αν η προ¬ 
καταρκτική εξέταση διεξάγεται από υπάλληλο κατόπιν 
εντολής του πειθαρχικός προϊσταμένου, περατώνεται 
εντός μηνός από την ημερομηνία που κοινοποιήθηκε 
στον υπάλληλο η απόφαση της ανάθεσής της. 

γ) Αν ο Πειθαρχικός Προϊστάμενος που ενεργεί προ¬ 
καταρκτική εξέταση κρίνει, με βάση τα στοιχεία που 
έχουν συγκεντρωθεί, ότι δεν συντρέχει περίπτωση πει¬ 
θαρχικής δίωξης, περατώνει την εξέταση με αιτιολογη¬ 
μένη έκθεσή του. Στην περίπτωση αυτή δεν αποκλείεται 
η ενέργεια προκαταρκτικής εξέτασης από ανώτερο πει¬ 
θαρχικός προϊστάμενο. Αν, αντιθέτως, ο Πειθαρχικός 
Προϊστάμενος που ενεργεί προκαταρκτική εξέταση 
κρίνει ότι έχει διαπραχθεί πειθαρχικό παράπτωμα, το 
οποίο τιμωρείται με ποινή της αρμοδιότητάς του, καλεί 
τον υπάλληλο σε απολογία. Αν κρίνει, είτε πριν από 
την κλήση του υπαλλήλου σε απολογία είτε μετά την 
απολογία του, ότι δικαιολογείται η επιβολή βαρύτερης 
ποινής, ενεργεί σύμφωνα με όσα ορίζονται παραπάνω. 
Αν, τέλος, κρίνει ότι το πειθαρχικό παράπτωμα χρει¬ 
άζεται περαιτέρω διερεύνηση, διατάσσει την ενέργεια 
ένορκης διοικητικής εξέτασης. Στην περίπτωση που η 
προκαταρκτική εξέταση διεξάγεται από υπάλληλο κατό¬ 
πιν εντολής του πειθαρχικός προϊσταμένου, αυτός θέτει 
υπ’ όψη του πειθαρχικός προϊσταμένου τα στοιχεία που 
έχουν συγκεντρωθεί καθώς και αιτιολογημένη έκθεσή 
του για το αν συντρέχει ή όχι περίπτωση πειθαρχικής 
δίωξης, έτσι ώστε να αποφασίσει ο πειθαρχικός προ¬ 
ϊστάμενος. 

Β.Ένορκη διοικητική εξέταση 
α)Ένορκη διοικητική εξέταση (Ε.Δ.Ε.) ενεργείται κάθε 
φορά που η υπηρεσία έχει σοβαρές υπόνοιες ή σαφείς 
ενδείξεις για τη διάπραξη πειθαρχικού παραπτώματος. 
Η εξέταση αυτή αποσκοπεί στη συλλογή στοιχείων για 
τη διαπίστωση της τέλεσης πειθαρχικού παραπτώματος 
και τον προσδιορισμό των προσώπων που τυχόν ευθύ- 
νονται, καθώς και στη διερεύνηση των συνθηκών κάτω 
από τις οποίες αυτό έχει τελεστεί. Η ένορκη διοικητική 
εξέταση δεν συνιστά έναρξη πειθαρχικής δίωξης. 

β) Η ένορκη διοικητική εξέταση διατάσσεται από 
οποιονδήποτε πειθαρχικός προϊστάμενο και ενεργείται 
από τον αρμόδιο Προϊστάμενο ή τον Διευθυντή. Η ένορ¬ 
κη διοικητική εξέταση περατώνεται εντός δύο (2) μηνών 
από την ημερομηνία που κοινοποιήθηκε στον υπάλληλο 
η απόφαση ανάθεσης διεξαγωγής της. Ο υπάλληλος, ο 
οποίος διεξάγει την ένορκη διοικητική εξέταση, μπορεί 
να ζητήσει, με πλήρως αιτιολογημένη αίτησή του, πα¬ 
ράταση της προθεσμίας αυτής έως ένα μήνα. 

γ) Κατά την εξέταση του υπαλλήλου, στον οποίο απο¬ 
δίδεται η διάπραξη πειθαρχικού παραπτώματος, εφαρ¬ 
μόζονται αναλόγως οι παρακάτω διατάξεις: 

- Ο διωκόμενος δικαιούται κατά τη διάρκεια της 
πειθαρχικής ανάκρισης και της ένορκης διοικητικής 
εξέτασης και μέχρι το τέλος της εξέτασής του να ζη- 

τήσει εγγράφως την εξέταση μαρτύρων. Ο ανακριτής 
υποχρεούται να εξετάσει πέντε τουλάχιστον από τους 
προτεινόμενους μάρτυρες. 

- Κατά την πειθαρχική ανάκριση καλείται οπωσδήποτε 
για εξέταση ο διωκόμενος υπάλληλος. Ο υπάλληλος εξε¬ 
τάζεται ανωμοτί και μπορεί να παρίσταται μετά δικηγό¬ 
ρου. Η μη προσέλευση του διωκομένου ή η άρνηση του 
να εξετασθεί, δεν εμποδίζει την πρόοδο της ανάκρισης. 

δ) Η ένορκη διοικητική εξέταση ολοκληρώνεται με την 
υποβολή αιτιολογημένης έκθεσης του υπαλλήλου που 
την ενεργεί. Η έκθεση αυτή υποβάλλεται, με όλα τα 
στοιχεία που συγκεντρώθηκαν, στον πειθαρχικώς προ¬ 
ϊστάμενο ο οποίος διέταξε τη διενέργεια της εξέτασης. 
Εφόσον με την έκθεση διαπιστώνεται η διάπραξη πει¬ 
θαρχικού παραπτώματος από συγκεκριμένο υπάλληλο, 
ο πειθαρχικώς προϊστάμενος υποχρεούται να ασκήσει 
πειθαρχική δίωξη. 

2. Κλήση σε απολογία 

α. Πειθαρχική ποινή δεν επιβάλλεται, εάν ο υπάλληλος 
δεν κληθεί προηγουμένως σε απολογία. Η εξέταση του 
διωκομένου κατά το στάδιο της ένορκης διοικητικής 
εξέτασης δεν αναπληρώνει την κλήση σε απολογία. 

β. Στην κλήση σε απολογία καθορίζεται σαφώς το 
αποδιδόμενο πειθαρχικό παράπτωμα και τάσσεται εύ¬ 
λογη προθεσμία για απολογία. Η προθεσμία αυτή δεν 
μπορεί να είναι βραχύτερη από δύο (2) ημέρες, όταν ο 
υπάλληλος καλείται σε απολογία από τον πειθαρχικώς 
προϊστάμενο και από τρεις (3) ημέρες όταν αυτός κα¬ 
λείται από το ΔΣ. Η προθεσμία για απολογία μπορεί 
να παραταθεί μία μόνο φορά και έως το τριπλάσιο της 
αρχικής προθεσμίας μετά από αιτιολογημένη έγγραφη 
αίτηση του διωκομένου. 

γ. Όταν μετά την κλήση του διωκομένου σε απολο¬ 
γία ακολουθεί παραπομπή στο Δ.Σ., δεν απαιτείται νέα 
κλήση σε απολογία. 

δ. Μετά την κλήση σε απολογία η υπόθεση περατούται 
με την έκδοση απόφασης. 

3. Απολογία 

α. Η απολογία υποβάλλεται εγγράφως. Ενώπιον του 
Δ.Σ. επιτρέπεται στον διωκόμενο και η προφορική συ¬ 
μπληρωματική απολογία. 

β. Η απολογία παραδίδεται με απόδειξη στο όργανο 
το οποίο καλεί σε απολογία. 

γ. Με την απολογία του ο υπάλληλος έχει δικαίωμα 
να ζητήσει εύλογη προθεσμία για να υποβάλει έγγρα¬ 
φα στοιχεία. Η παροχή της προθεσμίας και η διάρκεια 
της εναπόκειται στην κρίση του οργάνου το οποίο τον 
καλεί σε απολογία. 

4. Παράσταση διωκόμενου στο ΔΣ 

α. Μετά την υποβολή της απολογίας στο ΔΣ ή την 
παρέλευση της προθεσμίας υποβολής της, η υπόθεση 
συζητείται κατά την επόμενη συνεδρίαση του Δ.Σ. 

β. Ο διωκόμενος υπάλληλος έχει δικαίωμα να παρα- 
στεί είτε αυτοπροσώπως είτε δια ή μετά πληρεξουσίου 
δικηγόρου ενώπιον του Δ.Σ, όταν αυτό τον καλεί σε 
απολογία. Η μη προσέλευση του διωκομένου δεν εμπο¬ 
δίζει την πρόοδο της διαδικασίας. 

γ. Αν το Δ.Σ. κρίνει ανεπαρκή τα αποδεικτικά στοι¬ 
χεία, αναβάλλει την κρίση της υπόθεσης και διατάσσει 
συμπληρωματική ανάκριση. 

5. Κοινοποίηση στον διωκόμενο 

Η κλήση σε απολογία και κάθε πρόσκληση ή ειδο¬ 
ποίηση του διωκομένου επιδίδονται από υπάλληλο 


του Οργανισμού στον ίδιο προσωπικά ή στην κατοικία, 
που έχει δηλώσει στην υπηρεσία του, σε πρόσωπο με 
το οποίο συνοικεί. Για την επίδοση αυτή συντάσσε- 
ται αποδεικτικό. Εάν δεν καταστεί δυνατή η επίδοση 
για οποιοδήποτε λόγο, συμπεριλαμβανομένης και της 
περιπτώσεως αγνώστου διαμονής του διωκομένου, το 
έγγραφο τοιχοκολλάται στο κατάστημα της υπηρεσίας 
του υπαλλήλου και συντάσσεται πρωτόκολλο που υπο¬ 
γράφεται από έναν μάρτυρα. Σε περίπτωση άρνησης 
παραλαβής, αυτός που διενεργεί την επίδοση συντάσσει 
πράξη στην οποία βεβαιώνεται η άρνηση. 

6. Πειθαρχική απόφαση 

Α. Η πειθαρχική απόφαση διατυπώνεται εγγράφως. 
Β. Στην απόφαση μνημονεύονται: 
α) ο τόπος και ο χρόνος έκδοσής της, 
β) το ονοματεπώνυμο, η ιδιότητα και ο βαθμός του 
κρινόμενου, 

γ) τα πραγματικά περιστατικά και στοιχεία που συ- 
νιστούν την αντικειμενική και υποκειμενική υπόσταση 
του πειθαρχικού παραπτώματος, προσδιορισμένα κατά 
τόπο και χρόνο, 
δ) η υποβολή ή όχι απολογίας, 
ε) η αιτιολογία της απόφασης, 
στ) η γνώμη των μελών του συλλογικού οργάνου που 
μειοψήφησαν και 

ζ) η απαλλαγή του κρινόμενου ή η ποινή που του 
επιβάλλεται. 

Αν η πειθαρχική απόφαση περί της ενοχής του διωκο- 
μένου λαμβάνεται κατά πλειοψηφία απ’ το ΔΣ, όλα τα 
μέλη του ΔΣ ψηφίζουν για την επιβλητέα ποινή. Λευκή 
ψήφος ή αποχή από την ψηφοφορία δεν επιτρέπεται. 

Γ. Η πειθαρχική απόφαση υπογράφεται από το όρ¬ 
γανο που την εκδίδει. Όταν αυτή εκδίδεται από το ΔΣ, 
υπογράφεται από τον Πρόεδρο. 

Δ. Η πειθαρχική απόφαση κοινοποιείται σε αντίγραφο 
με τη φροντίδα της υπηρεσίας στον υπάλληλο και γνω¬ 
στοποιείται στα όργανα που δικαιούνται να ασκήσουν 
ένσταση. Η κοινοποίηση της απόφασης στον υπάλληλο 
ενεργείται σύμφωνα με τις παραπάνω διατάξεις του πα¬ 
ρόντος άρθρου. Στον υπάλληλο γνωστοποιείται επίσης 
η τυχόν δυνατότητα ασκήσεως ενστάσεως ή προσφυ¬ 
γής, κατά περίπτωση, ενώπιον του αρμοδίου οργάνου 
και η σχετική προθεσμία ασκήσεώς της. 

Ε. Η πειθαρχική απόφαση δεν ανακαλείται. Ανάκληση 
της πειθαρχικής απόφασης επιτρέπεται κατ’ εξαίρεση 
σε περίπτωση πρόδηλης παρανομίας. Ανάκληση πει¬ 
θαρχικής απόφασης Πειθαρχικώς Προϊσταμένου γίνεται 
ύστερα από σύμφωνη γνώμη του Δ.Σ. 

ΚΕΦΑΛΑΙΟ Δ' 

ΑΠΟΔΟΧΕΣ ΚΑΙ ΑΠΟΖΗΜΙΩΣΕΙΣ ΠΡΟΣΩΠΙΚΟΥ 
Αρθρο 29 

Αποδοχές τακτικού προσωπικού 

Συμπληρώνονται οι παρ. 1 και 7 ως εξής: 

«1. Το τακτικό προσωπικό του Οργανισμού αμείβεται 
με μηνιαίο μισθό. Οι αποδοχές του τακτικού προσω¬ 
πικού καταβάλλονται δεδουλευμένες στο τέλος κάθε 
Ιδθημέρου, με προκαταβολή τουλάχιστον ίση με το μισό 
των καθαρών αποδοχών του μηνιαίου μισθού. Στην εξό¬ 
φληση αποδοχών του μηνός κατά το δεύτερο Ιδθήμερο, 
δίνεται η δυνατότητα της καταβολής έως και μία (1) 
ημέρα πριν την τελευταία εργάσιμη. Οι αποδοχές του 

τακτικού προσωπικού αποτελούνται απ’ το βασικό μισθό 
και τα λοιπά επιδόματα ως κατωτέρω: 

«7. Στο τακτικό προσωπικό του Οργανισμού, καταβάλ¬ 
λεται αποζημίωση για υπερεργασία, υπερωριακή εργα¬ 
σία, νυκτερινή εργασία κατά τις Κυριακές και εξαιρέσι¬ 
μες εορτές, στο ίδιο ύψος και με τις ίδιες προϋποθέσεις 
που χορηγείται στους τακτικούς δημοσίους υπαλλή¬ 
λους του ΥΠ.Α.Α.Τ. κατά κατηγορία, κλάδο, ειδικότητα, 
βαθμό και μισθολογικό κλιμάκιο και όπως αναφέρεται 
στο εκάστοτε μισθολόγιο των Δημοσίων Υπαλλήλων. 
Οι ώρες της υπερωριακής απασχόλησης κατ’ έτος και 
κατά μήνα που δύναται να πραγματοποιήσει ο κάθε 
υπάλληλος εγκρίνονται απ’ την Εποπτεύουσα Αρχή (υπ’ 
αριθμ. 346/29.03.13 έγγραφο του ΥΠΑΑΤ). Η υπερωριακή 
απασχόληση εγκρίνεται απ’ τον Διευθυντή και η εν λόγω 
αποζημίωση καταβάλλεται στο τέλος κάθε μήνα και τί¬ 
θεται για έγκριση απ’ το Δ.Σ. στην επόμενη συνεδρίαση.» 

ΚΕΦΑΛΑΙΟ Ε' 

ΩΡΑΡΙΟ ΕΡΓΑΣΙΑΣ, ΑΔΕΙΕΣ 

Αρθρο 32 
Ωράριο εργασίας 

Τροποποιούνται οι παράγραφοι 2 και 3, συμπληρώνε¬ 
ται παρ. 5 και η υπάρχουσα 5 αναριθμείται σε 6. 

«2. Το επί συμβάσει ορισμένου χρόνου προσωπικό του 
Οργανισμού ως προς τις ώρες εργασίας ακολουθεί τις 
ισχύουσες και εφαρμοζόμενες συλλογικές συμβάσεις 
εργασίας ή το ωράριο του τακτικού προσωπικού. 

«3. Ο Διευθυντής δύναται να εφαρμόσει την εργασία 
των πέντε ή έξι ημερών την εβδομάδα σύμφωνα με την 
Εργατική Νομοθεσία για τους τακτικούς και επί συμ- 
βάσει υπαλλήλους του Οργανισμού, προς εξυπηρέτηση 
των συμφερόντων του Οργανισμού.» 

«5. Ο Διευθυντής δύναται με απόφασή του να μετα¬ 
βάλλει το ωράριο ορισμένων υπαλλήλων και εργατών 
σε έκτακτες και κατ’ επείγουσες περιπτώσεις, όπως 
πλημμύρες, αυξημένη ζήτηση αρδευτικού νερού, για την 
εύρυθμη λειτουργία του Οργανισμού και να ενημερώνει 
στην επόμενη συνεδρίαση το ΔΣ. Όταν ομαλοποιούνται 
οι συνθήκες θα ανακαλεί την απόφασή του και το προ¬ 
σωπικό θα ακολουθεί το ωράριο όπως προβλέπεται στις 
παραγράφους 1 και 2 του παρόντος. Επίσης δύναται με 
απόφασή του να θέτει σε 24ωρη λειτουργία τον Οργα¬ 
νισμό όταν κρίνει πως αυτό επιβάλλεται για την εξυπη¬ 
ρέτηση των παραγωγών της περιοχής δικαιοδοσίας του». 

ΚΕΦΑΛΑΙΟ Ζ' 

ΜΕΤΑΒΑΤΙΚΕΣ ΔΙΑΤΑΞΕΙΣ 

Άρθρο 41 
Ισχύς Κανονισμού 

Τροποποιείται ως εξής: 

«Ο Κανονισμός Εσωτερικής Υπηρεσίας ενεκρίθει με 
την υπ’ αριθμ. 2/03.03.1979 απόφαση του Διοικητικού 
Συμβουλίου του ΓΟΕΒ Ορ/δας και εγκρίθηκε με την υπ’ 
αριθμ. 3304/03.04.1979 απόφαση Νομάρχη Έβρου. 

Έχει τροποποιηθεί έως σήμερα με τις παρακάτω απο¬ 
φάσεις του Δ.Σ.: 

1) 11/2/10.06.80,2) 19/1/6.11.80,3) 14/7/15.09.81,4) 1/5/17.01.84, 
5) 7/2/10.04.84, 6) 3/2/28.02.85, 7) 9/2/27.06.85, 8) 
7/6/13.05.86, 9) 2/3/26.02.87, 10)3/4/5.02.88, 11)1/13/11.01.89, 
12) 13/4/7.12.89, 13) 21/2/11.12.90, 14) 1/6/15.01.91, 


15) 4/2/6.03.91 16) 2/6/4.03.93, 17) 14/7/10.11.95, 18) 
3/4/20.03.96, 19) 7/4/28.06.96, 20) 6/4/23.05.97, 

21) 1/6/23.01.98, 22) 5/5/1.06.99 23) 10/2/4.11.99, 24) 
1/23/11.04.2000, 25) 7/6,7/16.07.2001, 26) 11/5/26.10.2001, 
27) 7/6/27.06.2002, 28) 12/6/13.12.2002, 29) 2/3/27.02.2004, 
30) 9/7/1.07.2005, 31) 2/9/17.03.2006, 32) 5/1/6.05.2008, 
33) 13/3/12.12.2008, 34) 8/7/15.10.2009, 35) 8/60/3.07.2012, 
(ΦΕΚ 2592/25.09.2012). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 6 Νοεμβρίου 2013 

Ο Περιφερειάρχης 
ΑΡΙΣΤΕΙΔΗΣ ΓΙΑΝΝΑΚΙΔΗΣ 

-♦- 

Αριθμ. 99825/2690 (4) 

Καθιέρωση υπερωριακής εργασίας (απογευματινής) για 
το διάστημα Νοεμβρίου - Δεκεμβρίου έτους 2013 για 
τους υπαλλήλους της Διεύθυνσης Διαφάνειας και 
Ηλεκτρονικής Διακυβέρνησης (Εδρα) Περιφέρειας 
Δυτικής Μακεδονίας. 

Ο ΠΕΡΙΦΕΡΕΙΑΡΧΗΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 282 του Ν. 3852/2010 (ΦΕΚ 
87 Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης». 

2. Τις διατάξεις του άρθρου 20 του Ν. 4024/2011 (ΦΕΚ 
226/τ.Α') «Συνταξιοδοτικές ρυθμίσεις, ενιαίο μισθολόγιο 
- βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονομι¬ 
κής στρατηγικής 2012-2015», όπως αυτό τροποποιήθηκε 
με το άρθρο 45 του Ν. 4071/2012. 

3. Τις διατάξεις της παραγρ. 7 του άρθρου 25 του 
Ν. 2738/1999 (ΦΕΚ 180 Α') «Συλλογικές Διαπραγματεύσεις 
στην Δημόσια Διοίκηση, μονιμοποιήσεις συμβασιούχων 
αορίστου χρόνου και άλλες διατάξεις». 

4. Το υπ’ αριθμ. 98509/838/29.10.13 έγγραφο της Δι¬ 
εύθυνσης Διαφάνειας και Ηλεκτρονικής Διακυβέρνησης 
(Εδρα). 

5. Την ανάγκη καθιέρωσης υπερωριακής εργασίας για 
τους υπαλλήλους της Διεύθυνσης Διαφάνειας και Ηλε¬ 
κτρονικής Διακυβέρνησης (Εδρα), λόγω της έλλειψης 
προσωπικού και των αυξημένων αναγκών σε τεχνική 
υποστήριξη των χρηστών και των συνεργατών στις 
απομακρυσμένες Υπηρεσίες της Π.Δ.Μ., κ.α. 

6. Το γεγονός ότι η προκαλούμενη δαπάνη, ύψους 
584,17€ ευρώ θα καλυφθεί από τις πιστώσεις του ΚΑΕ 
0511 και ειδικού φορέα 073 σε βάρος του προϋπολογι¬ 
σμού του έτους 2013, για την πληρωμή των υπερωριών 
των ανωτέρω υπαλλήλων, αποφασίζουμε: 

Την καθιέρωση υπερωριακής εργασίας (απογευμα¬ 
τινής) καθ' υπέρβαση της υποχρεωτικής, για το διά¬ 
στημα Νοεμβρίου - Δεκεμβρίου έτους 2013, για τους 
υπαλλήλους της Διεύθυνσης Διαφάνειας και Ηλεκτρο¬ 
νικής Διακυβέρνησης (Εδρα) της Περιφέρειας Δυτικής 
Μακεδονίας: 


Διεύθυνση 

Αριθμός υπαλλήλων 

Ώρες απογευματινής 
εργασίας 

Διαφάνειας και 
Ηλεκτρονικής Δια- 
κυβέρνσηςη (Εδρα) 

03 

120 

Οι ώρες απογευματινής εργασίας δεν ξεπερνούν τις 
(20) είκοσι ώρες το μήνα ανά υπάλληλο. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κοζάνη, 6 Νοεμβρίου 2013 

Ο Περιφερειάρχης 
ΓΕΩΡΓΙΟΣ ΔΑΚΗΣ 

-♦- 

Αριθμ. Οικ.5400 (5) 

Λειτουργία εμπορικών καταστημάτων και άλλες Κυρια¬ 
κές πλην των αναφερόμενων στην παρ.1 του άρθρου 
16 του Ν. 4177/2013. 

Ο ΑΝΤΙΠΕΡΙΦΕΡΕΙΑΡΧΗΣ ΚΟΡΙΝΘΙΑΣ 

Έχοντας υπόψη: 

Τις διατάξεις: 

1. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης» (ΦΕΚ 87/Α/7.06.2010). 

2. Το Π.Δ 131/2010 «Οργανισμός της Περιφέρειας Πε- 
λοποννήσου» (ΦΕΚ 224/Α/27.12.2010). 

3. Τις διατάξεις του άρθρου 16, παρ 2 του Ν. 4177/2013 
(ΦΕΚ 173/τ.Α/08.08.2013) «Κανόνες Ρύθμισης της αγο¬ 
ράς προϊόντων και της παροχής υπηρεσιών και άλλες 
διατάξεις». 

4. Τ ις διατάξεις του άρθρου 42 του Ν. 1892/1990 και 
του άρθρου 14 του Ν. 2194/1994. 

5. Τις διατάξεις του άρθρου 12 του Ν. 3337/2005 (ΦΕΚ 
202/Α719.08.2005 «Αρχές και κανόνες για την εξυγίαν¬ 
ση της λειτουργίας και την ανάπτυξη βασικών τομέων 
του εμπορίου και της αγοράς», όπως τροποποιήθηκε 
και ισχύει. 

6. Τις απόψεις των εμπλεκομένων φορέων, οι οποίες 
διατυπώθηκαν στις συσκέψεις που πραγματοποιήθη¬ 
καν στις 30.10.2013 και στις 06.11.2013 και υποβλήθηκαν 
εγγράφως. 

7. Το γεγονός ότι τις τελευταίες ημέρες του έτους, 
εκδηλώνεται ιδιαίτερα αυξημένο καταναλωτικό ενδια¬ 
φέρον. 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού Προ¬ 
ϋπολογισμού ή του Προϋπολογισμού της Περιφέρειας 
Πελοποννήσου, αποφασίζουμε: 

Επιτρέπουμε τη λειτουργία των εμπορικών καταστη¬ 
μάτων στην Περιφερειακή Ενότητα Κορινθίας, προαι¬ 


ρετικά και άλλες Κυριακές πέραν των υπό του νόμου 
προβλεπόμενων, ως εξής: 

Α) Την τελευταία Κυριακή του έτους σε όλη την Πε¬ 
ριφερειακή Ενότητα Κορινθίας. 

Β) Στις παρακάτω οριζόμενες περιοχές, όλες τις Κυ¬ 
ριακές του χρόνου: 

1) Στο ιστορικό κέντρο της Δημοτικής Κοινότητας 
Αρχαίας Κορίνθου. 

2) Στη Δημοτική Ενότητα Στυμφαλίας. 

3) Στη Δημοτική Ενότητα Φενεού. 

4) Στη Δημοτική Ενότητα Αγίων Θεοδώρων. 

5) Στις Τοπικές Κοινότητες Ανω Συνοικίας Τρικάλων, 
Μέση Συνοικίας Τρικάλων, Κάτω Συνοικίας Τρικάλων, 
Καρυάς, Ευρωστίνης - Ροζενών. 

Γ) Στη Δημοτική Ενότητα Λουτρακιού - Περαχώρας 
και στη Δημοτική Κοινότητα Γαλατακίου τις Κυριακές 
για το χρονικό διάστημα από 1η Απριλίου έως και 31η 
Οκτωβρίου έκαστου έτους. 

Τα εμπορικά καταστήματα θα λειτουργούν τις Κυ¬ 
ριακές, σύμφωνα με τα οριζόμενα στο άρθρο 16 του 
Ν. 4177/2013 με την επιφύλαξη των ειδικώς οριζομένων 
για τα καταστήματα που αναφέρονται στο άρθρο 42 
του Ν. 1892/1990 και στο άρθρο 14 του Ν. 2194/1994, εντός 
του ωραρίου από 11:00 μέχρι 20:00 και με τις παρακάτω 
προϋποθέσεις: 

1) Να έχουν συνολική επιφάνεια εμβαδού μέχρι διακόσια 
πενήντα τετραγωνικά μέτρα (250 τ.μ.), όπως αυτό ανα¬ 
γράφεται στο λογαριασμό παροχής ηλεκτρικού ρεύματος. 

2) Να μην ανήκουν με οποιαδήποτε νομική σχέση - σε 
αλυσίδα καταστημάτων, εξαιρουμένων των περιπτώσε¬ 
ων συμβάσεων δικαιόχρησης (ΐι-αποΝεΘ). 

3) Να μην λειτουργούν με συμφωνίες συνεργασίας 
τύπου «κατάστημα εντός καταστήματος» (εάορ ίη ά 
είιορ) και να μην βρίσκονται σε εκπτωτικά καταστήματα 
(ουίΐθί), εμπορικά κέντρα ή εκπτωτικά χωριά. 

Η απόφαση του Αντιπεριφερειάρχη δύναται να αναθεω¬ 
ρηθεί ετησίως, με απόφαση που εκδίδεται κατά το μήνα 
Ιανουάριο και πρώτη εφαρμογή τον Ιανουάριο του 2015. 

Σε περίπτωση μη έκδοσης νέας απόφασης, θεωρείται 
ότι ισχύει η προηγούμενη ρύθμιση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 7 Νοεμβρίου 2013 

Ο Αντιπεριφερειάχης 
ΓΕΩΡΓΙΟΣ ΔΕΔΕΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













